Die geestelike betekenis van syfergetalle (2) | "Is en Wat Was en Wat Kom" – die onbekende karakter van Jesus Christus en Sy Woord
← Die geestelike betekenis van syfergetalle (1)
Die geestelike betekenis van syfergetalle (3) →
Die geestelike betekenis van syfergetalle (2)
Posted on Augustus 26, 2016	by 4windkoinonia
DIE GETAL 'TWEE'
Die syfergetal 'twee' gaan baie nou saam met die getal 'een', soos alle ander getalle en alle dinge wat deur God na vore gebring is. Die getal 'een' is die getal wat alle getalle voorgaan en geen getal het betekenis sonder die getal 'een' nie. Soos alles uit God is, so sterk is die verband tussen alle getalle met die getal 'een':
Die getal 'een' verwys dus na eenheid – veral met die getal 'twee'. Die getal 'twee' is dus 'n getuie van die getal 'een' – hulle het dieselfde oortuiging..hulle praat een taal. Dit is wat Jesus vir ons kom voorstel het. Jesus is die getuie van die Vader:
Joh 8:16-17 En al oordeel Ek, my oordeel is waar, omdat Ek nie alleen is nie, maar Ek en die Vader wat My gestuur het. 17 En dit is ook in julle wet geskrywe dat die getuienis van twee mense waar is.
Die aardse afbeelding van hierdie eenheid in getuienis tussen Vader en Seun (die Godheid of "ĕlôhıym" in Hebreeus) word gevind in die samestelling en eenheid van die manlik en vroulik geslagte:
Gen 1:26-27 En God ["ĕlôhıym"] het gesê: Laat Ons mense maak [hierdie werkwoord is vanaf die oorspronklike Hebreeuse woord "âśâh" vertaal en dit is in die Hebreeus in die onvoltooide vorm geskryf – dit druk dus 'n handeling uit wat onvoltooid is!!!] na ons beeld, na ons gelykenis, en laat hulle heers oor die visse van die see en die voëls van die hemel en die vee en oor die hele aarde en oor al die diere wat op die aarde kruip. 27 En God het die mens geskape na sy beeld; na die beeld van God ["ĕlôhıym"] het Hy hom geskape; man en vrou het Hy hulle geskape.
Die rede vir die "aankleef" is om 'n eenheid te vorm.
Pred 4:9-11 Twee is beter as een, want hulle het 'n goeie beloning vir hulle moeitevolle arbeid. 10 Want as hulle val, kan die een sy maat optel, maar wee die een wat val sonder dat daar 'n tweede is om hom op te tel. 11 Verder, as twee bymekaar lê, kry hulle warm; maar hoe kan een allenig warm word?
Gen 6:19-20 En van al wat lewe, van alle vlees, moet jy twee van elke soort in die ark laat ingaan om dit saam met jou in die lewe te hou: mannetjie en wyfie moet hulle wees. 20 Van die voëls volgens hulle soorte en van die vee volgens hulle soorte, van al die kruipende diere van die aarde volgens hulle soorte, twee van elke soort, moet na jou kom om in die lewe te bly.
"Om in die lewe te bly" is om aan God en Sy Seun te kleef deur die eenheid van Hul denke:
God se "een gees" is te vind in Sy Woord en deur Sy Woord kry ons die "een[heid] van sin" (denke) wat ons in staat stel "om in die lewe te bly":
Die Vader en die Seun is gees en hierdie twee getuig saam (deur die Woord) en so kom hulle in ons woon – onthou die WOORD IS GEES!!!:
Joh 14:23-24 Jesus antwoord en sê vir hom [Judas, nie die Iskáriot nie]: As iemand My liefhet, sal hy my woord bewaar, en my Vader sal hom liefhê, en Ons sal na hom toe kom en by hom woning maak. 24 Hy wat My nie liefhet nie, bewaar my woorde nie; en die woord wat julle hoor, is nie myne nie, maar is van die Vader wat My gestuur het.
Jesus praat net die Woorde van die Vader en as ons dieselfde woorde praat EN DOEN, dan is ons EENSGESIND met die Waarheid. Dan is ons hulle "getuies" want die Vader het die Woord aan ons geopenbaar!
Ons is dan die getuies van die Woord en ons word saam met Hom gekruisig en deur die wêreld gehaat.
2Ti 3:12-17 En almal wat ook godvrugtig wil lewe in Christus Jesus, sal vervolg word. 13 Maar goddelose mense en bedrieërs sal voortgaan van kwaad tot erger, hulle wat verlei en verlei word. 14 Maar bly jy in wat jy geleer het en waarvan jy verseker is, omdat jy weet van wie jy dit geleer het, 15 en dat jy van kleins af die heilige Skrifte ken wat jou wys kan maak tot saligheid deur die geloof in Christus Jesus. 16 Die hele Skrif is deur God ingegee en is nuttig tot lering, tot weerlegging, tot teregwysing, tot onderwysing in die geregtigheid, 17 sodat die mens van God volkome kan wees, vir elke goeie werk volkome toegerus.
God se ware getuies (die "twee getuies" / "twee olyfbome" / "twee kandelaar" / "twee profete") word in hierdie lewe "gemeet" en gaan inderdaad deur alles wat geskryf is (Matt 4:4):
Open 11:1-13 En 'n riet soos 'n stok is aan my gegee, en die engel het gestaan en gesê: Staan op en meet die tempel van God en die altaar en die wat daarin aanbid. 2 Maar die voorhof buitekant die tempel moet jy uitlaat en dit nie meet nie, want dit is aan die heidene gegee; en hulle sal die heilige stad twee en veertig maande lank vertrap. 3 En Ek sal aan my twee getuies gee dat hulle, met sakke bekleed, duisend twee honderd en sestig dae lank sal profeteer. 4 Hulle is die twee olyfbome en die twee kandelaars wat voor die God van die aarde staan. 5 En as iemand hulle wil beskadig, gaan daar vuur uit hulle mond en verslind hulle vyande; en as iemand hulle wil beskadig, moet hy op dieselfde manier gedood word. 6 Hulle het mag om die hemel te sluit, sodat daar in die dae van hulle profesie geen reën val nie; en hulle het mag oor die waters, om dit in bloed te verander en om die aarde te tref met allerhande plae so dikwels as hulle wil. 7 En wanneer hulle hul getuienis voleindig het, sal die dier wat uit die afgrond opkom, teen hulle oorlog voer en hulle oorwin en hulle doodmaak; 8 en hulle lyke sal lê op die straat van die groot stad wat geestelik genoem word Sodom en Egipte, waar ook onse Here gekruisig is. 9 En mense uit die volke en stamme en tale en nasies sal hulle lyke drie en 'n halwe dag lank sien en nie toelaat dat hulle lyke in die graf gelê word nie. 10 Die bewoners van die aarde sal bly en verheug wees oor hulle en sal vir mekaar geskenke stuur, omdat dié twee profete die bewoners van die aarde gepynig het. 11 En ná die drie en 'n halwe dag het 'n gees van die lewe uit God in hulle ingegaan, en hulle het op hul voete gaan staan, en 'n groot vrees het geval op die wat hulle aanskou het. 12 En hulle het 'n groot stem uit die hemel vir hulle hoor sê: Kom op hierheen! En hulle het opgevaar na die hemel in die wolk, en hul vyande het hulle aanskou. 13 En in dié uur het daar 'n groot aardbewing gekom, en 'n tiende van die stad het geval, en sewe duisend mense het in die aardbewing omgekom, en die ander het bevrees geword en aan die God van die hemel heerlikheid toegebring.
Hierdie "twee getuies" word deur die vuur van God bevestig:
Hand 2:3 Toe is deur hulle tonge gesien soos van vuur, wat hulleself verdeel en op elkeen van hulle gaan sit.
1Pe 4:17a Want die tyd is daar [nou] dat die oordeel moet begin by die huis van God.
1Kor 3:13-16 elkeen se werk sal aan die lig kom, want die dag sal dit aanwys, omdat dit deur vuur openbaar gemaak word; en die vuur sal elkeen se werk op die proef stel, hoedanig dit is. 14 As iemand se werk bly staan wat hy daarop gebou het, sal hy loon ontvang; 15 as iemand se werk verbrand word, sal hy skade ly; alhoewel hy self gered sal word, maar soos deur vuur heen. 16 Weet julle nie dat julle 'n tempel van God is en die Gees van God in julle woon nie?
Hierdie "twee getuies" word nou gereinig deur God se vurige oordeel om God se ware geestelike voedsel te kan eet en te herkou:
Deu 14:6 en al die diere wat gesplitste kloue het, en wel heeltemal in twee gesplitste kloue, en herkou onder die diere—dié mag julle eet.
13 Responses to Die geestelike betekenis van syfergetalle (2)
Terug pieng: Ons aardse koningskap is TYDELIK (Deel 9) | "Is en Wat Was en Wat Kom" – die onbekende karakter van Jesus Christus en Sy Woord
Terug pieng: Ons aardse koningskap is TYDELIK (Deel 10) | "Is en Wat Was en Wat Kom" – die onbekende karakter van Jesus Christus en Sy Woord